花城广场(粤拼:faa1 sing4 gwong2 coeng4)系中国广东广州嘅大型广场,2010年10月25号开始全面向公众开放,位置喺珠江新城西边,南到海心沙;北到黄埔大道西;西到华夏路;东到冼村路.佢系广州市最大嘅广场,成日俾广州当地街坊同外来游客,外来工嗌佢做广州嘅"城市客厅".
嚿地总占地面积大概56公顷,周边有好多楼.而家总共种咗超过600樖大树同古树,及超过2km长嘅步行木栈道同占地超过1.5公顷嘅浮岛湖.另外,广州地铁属下嘅3号线,5号线,APM都经过呢个广场.
呢个广场每年都好多时有活动.例如每晚黑8点多啲,有喷泉表演;从2011年开始,每年10月底到11月初都有一年一度举办嘅广州国际灯光节.